****

REPUBLIKA HRVATSKA

POŽEŠKO SLAVONSKA ŽUPANIJA

 OPĆINA BRESTOVAC

 Općinsko vijeće

KLASA:

UR.BR: 2177-02/01-21-1

Brestovac, 2021.g.

Na temelju članaka 31. stavka 2. Zakona o lokalnoj i područnoj (regionalnoj) samoupravi („ Narodne novine“ br. 33/01, 60/01, 129/05, 109/07, 125/08, 36/09, 79/09 150/11, 144/12, 123/17, 98/19 i 144/20) i članka 30. Statuta Općine Brestovac («Službeni glasnik Općine Brestovac» br. 3/2021), Općinsko vijeće Općine Brestovac na svojoj \_\_\_ sjednici održanoj 2021. godine donijelo je

 **O D L U K U**

**o naknadama vijećnicima i drugih osoba koje sudjeluju u radu**

**Općinskog vijeća Općine Brestovac**

**Članak 1.**

Ovom Odlukom utvrđuje se visina i način ostvarivanja novčane naknade vijećnicima Općinskog vijeća Općine Brestovac, članovima radnih tijela koje imenuje Općinsko vijeće i Općinski načelnik te drugim osobama koje sudjeluju u radu Općinskog vijeća općine Brestovac.

**Članak 2.**

U smislu članka 1. ove Odluke naknada za troškove za rad pripada:

- vijećnicima Općinskog vijeća Općine Brestovac,

- predsjedniku i potpredsjedniku Općinskog vijeća,

- članovima radnih tijela koje imenuje Općinsko vijeće i Općinski načelnik, upravnih tijela i službi Općine Brestovac (povjerenstva, komisije, odbori i dr.),

- službenicima Jedinstvenog upravnog odjela Općine Brestovac kada sjednicama Općinskog vijeća i radnih tijela prisustvuju izvan radnog vremena, te drugim osobama koje sudjeluju u radu Vijeća.

**Članak 3.**

Vijećnicima Općinskog vijeća utvrđuje se novčana naknada u mjesečnom u iznosu od 400,00 kn neto.

Predsjedniku Općinskog vijeća, pripada naknada u iznosu od 500,00 kn neto mjesečno.

Potpredsjedniku Općinskog vijeća pripada naknada u iznosu od 450,00 kn neto mjesečno.

Ukupna godišnja naknada koja pripada vijećnicima, članovima radnih tijelima Vijeća i općinskog načelnika, službenicima i drugim osobama koje sudjeluju u radu Vijeća, ne smije biti isplaćena ako prelazi 6.000,00 kuna godišnje, odnosno za predsjednika Vijeća 9.000,00 kn godišnje i za potpredsjednika Vijeća 7.800,00 kn godišnje.

**Članak 4.**

Novčana naknada za nazočnost sjednicama radnih tijela koje imenuje Općinsko vijeće i Općinski načelnik iznosi 200,00 kn neto, te pripada članovima općinskih radnih tijela i pozvanim službenicima Jedinstvenog upravnog odjela Općine Brestovac, kada sjednicama prisustvuju izvan radnog vremena.

**Članak 5.**

Novčana sredstva za naknade iz članka 3. i 4. ove Odluke osiguravaju se u proračunu Općine Brestovac.

Propisani porezi i doprinosi na naknade iz članka 3. i 4. ove Odluke isplaćuju se na teret proračuna Općine Brestovac.

**Članak 6.**

Osobe iz članka 2. ove Odluke u obavljanju poslova ostvaruju pravo na naknadu sljedećih troškova za vrijeme službenih putovanja:

1. dnevnice za službeno putovanje u zemlji u visini neoporezivog iznosa utvrđenog propisima o porezu na dohodak,

2. dnevnice za službeno putovanje u inozemstvu do iznosa propisanih za korisnike državnog proračuna,

3. naknada troškova noćenja na službenom putovanju u visini stvarnih troškova smještaja u hotelu do 4 zvjezdice; (izuzetno i za veću kategoriju ako u mjestu službenog puta nema hotela s nižom kategorijom),

4. naknada prijevoznih troškova u visini stvarnih troškova prema cijeni karte.

Službenim putovanjem smatra se obavljanje poslova za potrebe Općinskog vijeća ili Općinskog načelnika izvan Općina Brestovac, a koje je odobrio predsjednik Općinskog vijeća, Općinski načelnik ili pročelnik Jedinstvenog upravnog odjela.

**Članak 7.**

Evidenciju o nazočnosti osoba iz članka 2. ove Odluke sjednicama radnih tijela, te o odobrenim službenim putovanjima i izdanim putnim nalozima za službena putovanja, vodi Jedinstveni upravni odjel Općine Brestovac.

Odjel iz stavka 1. ovog članka dužan je po završetku svake sjednice sjednice radnog tijela dostaviti evidenciju o nazočnosti nadležnom službeniku zaduženom za obračun i isplatu naknada iz ove Odluke.

Vijećnik ili član radnog tijela, odnosno druga osoba upućena na službeno putovanje, dužan je u roku od 3 (tri) dana nakon izvršenog službenog putovanja dostaviti putni nalog Jedinstvenom upravnom odjelu Općine Brestovac.

**Članak 8.**

Danom stupanja na snagu ove Odluke, prestaje važiti Odluka o naknadi troškova za rad vijećnicima Općinskog vijeća i njihovih radnih tijela (Službeni glasnik Općine Brestovac broj 6/2009 i 2/2020)

**Članak 9.**

 Ova Odluka stupa na snagu danom objave u Službenom glasniku Općine Brestovac.

 PREDSJEDNIK OPĆINSKOG VIJEĆA

 Tomo Vrhovac

**O B R A Z L O Ž E NJ E**

Pravni temelj za donošenje ove Odluke o sadržan je u članku 8. i 31. stavak 1. i 2, te članku 31.a Zakona o lokalnoj i područnoj (regionalnoj) samoupravi i članku 30. Statuta Općine Brestovac.

Sustav lokalne i područne (regionalne) samouprave u Republici Hrvatskoj uređen je Zakonom o lokalnoj i područnoj (regionalnoj) samoupravi. Tim Zakonom se uređuju jedinice lokalne samouprave i jedinice područne (regionalne) samouprave, njihov djelokrug i ustrojstvo, način rada njihovih tijela, nadzor nad njihovim aktima i radom te druga pitanja od značenja za njihov rad.

Hrvatski sabor je 15. prosinca 2020. godine, donio Zakon o izmjenama i dopunama Zakona o lokalnoj i područnoj (regionalnoj) samoupravi, koji je objavljen je u Narodnim novinama RH, br. 144/2020. i stupio je na snagu prvog dana od dana objave, dana 24. prosinca 2020. godine (u daljnjem tekstu: Izmjene i dopune Zakona).

Člankom 10. Izmjena i dopuna Zakona propisana je najviša ukupna godišnja neto naknada po članu predstavničkog tijela odnosno Općinskog vijeća ovisno o broju stanovnika. Za Općine s više od 1.000 do 5.000 stanovnika, propisana je ukupna godišnja neto naknada do iznosa od 6.000,00 kn.

 Zatim, propisano je i da se naknada predsjedniku predstavničkog tijela može odrediti u iznosu uvećanom za najviše 50%, a za potpredsjednike u iznosu uvećanom za najviše 30% pripadajuće naknade.

Za provedbu Odluke nije potrebno osigurati dodatna sredstva u proračunu Općine za 2021. godinu.

 OPĆINSKI NAČELNIK

 Zdravko Mandić,inž.elektroteh.